DJEČJI VRTIĆ IVANČICA-LOBOR
LOBOR

OBRAZLOŽENJE GODIŠNJEG IZVJEŠTAJA  O  IZVRŠENJU FINANCIJSKOG PLANA 
ZA 2025. GODINU

1. OBRAZLOŽENJE OPĆEG DIJELA FINANCIJSKOG PLANA

Obrazloženje ostvarenja prihoda i rashoda, primitaka i izdataka:

PRIHODI:

Ukupni godišnji prihodi planirani su u iznosu 492.000,00 €, rebalansom su povećani na 506.716,29 €, a izvršeni su u iznosu 455.781,08 €, odnosno 89,95 %. U odnosu na izvršenje za 1-12/2024 prihodi su veći za 9,89 %, a to je rezultat povećanja svih rashoda, prvenstveno za bruto plaće.

Pomoći su ostvarene sa 99,77 % što je u skladu s planom. U odnosu na prošlu godinu to je smanjenje za 47,76 % zbog smanjenja za četvero djece iz drugih općina i gradova (Zlatar) te su u 2024. godini dobivena sredstva u iznosu od 19.567,27 € pomoći od Hrvatskog zavoda za zapošljavanje za jednog pripravnika, dok toga  u 2025. godini nije bilo.

Prihodi od roditelja su ostvareni sa 112.900,16 € od planiranih 114.000,00 ili 99,04 % što je također u skladu s planom.  To je nešto manje u odnosu na 2024. jer je u vrtiću bilo prosječno dvoje djece manje u odnosu na prošlu godinu.

Planirani prihodi od nadležnog proračuna su 362.716,29  €, a izvršeni su u iznosu 312.782,85 €, odnosno 86,23 %. Manje ostvarenje je iz razloga što općina doznačuje sredstva za isplatu plaća za prosinac i svih računa  u siječnju slijedeće godine, a svi ti troškovi se knjiže u prosincu, pa da bi se ti troškovi pokrili u planu, moraju se planirati i prihodi, makar bili realizirani u siječnju. U planu se mora planirati i pokriće prenesenog manjka iz prethodne godine koji za 2024. g. iznosi 23.716,.29 €, a općina nije doznačila sredstva za pokriće tog manjka.
U ovim prihodima je i dio koji Općina Lobor dobiva za fiskalnu održivost vrtića, a to iznosi 125.040,00 €.

RASHODI:

Ukupni rashodi ostvareni su sa 463.691,70 €, ili 96,00 %. Iz toga se zaključuje da su rashodi prilično dobro planirani. U odnosu na prethodnu godinu veći su za 11,90 % što je rezultat svih povećanih troškova (rast osnovice za plaće 2025. g. rast koeficijenata za plaće, rast cijena materijala).

Troškovi bruto plaća izvršeni su sa 98,48 %, što je malo ispod plana jer je to teško planirati s obzirom na odlazaka radnika ili novog zapošljavanja, polaganja stručnih ispita i sl. pa se ne zna stručna sprema novog radnika o čemu znatno ovisi visina plaće.

Doprinos za zdravstveno osiguranje je izvršen sa 95.77 % od plana, što je u skladu s isplaćenim bruto plaćama.

Naknade troškova zaposlenicima izvršene su sa 96,06 %. Najveća stavka u tome su troškovi dolaska na posao i odlaska s posla koji su izvršeni sa 95,49 %. Iznad plana su izvršeni rashodi za ostale naknade zaposlenicima, a to su naknada za korištenje privatnog automobila u službene svrhe.

Rashodi za materijal i energiju su izvršeni sa 90,84 %. Ispod plana su izvršeni rashodi za uredski materijal (86,02%), materijal i sirovine – namirnice (91,90 %), materijal i dijelove za tekuće održavanje (74,33%), energiju (86,70 %). U odnosu na 2024. g. ti rashodi su povećani za 9,94 %. Troškovi energije su u odnosu na 2024. g. rasli za 27,32 %, a do rasta je došlo zbog smanjivanja državne subvencije. Iznos računa za plin direktno ovisi o vremenskim uvjetima, tako je račun za plin za siječanj 2024. iznosio 1.060,06 €, a za siječanj 2025. iznosi 1.572,46 €. Račun za veljaču 2024. iznosio je 519,04 €, a za veljaču 2025. čak 1.655,60 €.
 
Rashodi za usluge izvršeni su malo ispod plana, tj. sa 92,20 %. Ukupni rashodi za usluge nisu porasli u odnosu na prošlu godinu, no neke od tih usluga jesu. Tako npr. usluge tekućeg održavanja su porasle za 18,31 %, a to iz razloga što je tapecirani namještaj dat na presvlačenje zbog pohabanosti. 

[bookmark: _GoBack]Rashodi za nabavu imovine izvršeni su sa 28,92 %. Nabavljen je samo novi mobitel.

	MANJAK / VIŠAK

Preneseni manjak iz prethodne godine iznosi  23.716,29  €. 
Do manjka u prošloj godini je došlo iz razloga što se troškovi plaća za 12/24 i svi materijalni troškovi knjiže u razdoblju u kojem su nastali, a sredstva za isplatu su stigla u siječnju 2025. godine i knjiže se u razdoblje u kojem su stigla.
Za razdoblje 1-12/2025 godinu ostvaren je manjak od  7.910,62  € tako da manjak za prijenos u slijedeće razdoblje iznosi 31.626,91 €.
 
STANJE NOVČANIH SREDSTAVA:

Stanje novčanih sredstava na računu:	01.01.2025.	12 .226,88 €
					31.12.2025.	   4.818,96 €.


2. OBRAZLOŽENJE POSEBNOG DIJELA PLANA

Što se tiče financijskog dijela plana, to je izvršeno u skladu s planom. 
Cilj Dječjeg vrtića  je provoditi redoviti desetsatni program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji je prilagođen razvojnim potrebama djece te njihovim mogućnostima i potrebama.
Kako bi ustanova kvalitetno provodila program, važno je da u njoj rade kompetentni odgojno-obrazovni djelatnici, efikasnog inicijalnog obrazovanja s kontinuiranim profesionalnim razvojem. Kvaliteta i napredovanje dolaze intrinzičnom motivacijom za što će podršku dobiti osiguranjem primjerenog profesionalnog učenja. I taj cilj je postignut tj. vrtić je u potpunosti ekipiran stručnim kadrom.


3. POSEBNI IZVJEŠTAJ 

a) Izvještaj o zaduživanju na domaćem i stranom tržištu novca i kapitala
Vrtić se nije zaduživao na domaćem i stranom tržištu novca i kapitala u razdoblju 1-12/2025. godini.

b) Izvještaj o korištenju sredstava fondova Europske unije
Vrtić nije koristio sredstva fondova Europske unije.

c) Izvještaj o danim zajmovima i potraživanjima po danim zajmovima
Vrtić nije davao zajmove i nije imao potraživanja po danim zajmovima u razdoblju 1-12/2025. godine.

d) Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
· Stanje nenaplaćenih potraživanja na dan 31.12.2025.: nema potraživanja

· Stanje nepodmirenih dospjelih obveza na dan 31.12.2024.: nema nepodmirenih dospjelih obveza.

· Stanje potencijalnih obveza po osnovi sudskih sporova: nema sudskih sporova.

e) Izvještaj o danim jamstvima i plaćanjima po protestiranim jamstvima
Vrtić nije davao jamstva i nije imao plaćanja po protestiranim jamstvima u razdoblju 1-12/2025. godine.

